pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ. เตือนประชาชนอย่าปรุงอาหารจากเนื้อสัตว์ที่ไม่ทราบสาเหตุการตาย ให้รับประทานอาหารปรุงสุกใหม่ๆ
วันอาทิตย์ที่ 26 พฤศจิกายน 2560
สธ. เตือนประชาชนอย่าปรุงอาหารจากเนื้อสัตว์ที่ไม่ทราบสาเหตุการตาย ให้รับประทานอาหารปรุงสุกใหม่ๆ
กระทรวงสาธารณสุข เตือนประชาชนอย่ารับประทานเนื้อสัตว์ที่ป่วยหรือไม่ทราบสาเหตุการตาย เสี่ยงติดเชื้อโรค แนะกินอาหารที่ปรุงสุกใหม่ๆจะดีที่สุด
กระทรวงสาธารณสุข เตือนประชาชนอย่ารับประทานเนื้อสัตว์ที่ป่วยหรือไม่ทราบสาเหตุการตาย เสี่ยงติดเชื้อโรค แนะกินอาหารที่ปรุงสุกใหม่ๆจะดีที่สุด
นายแพทย์เจษฎา โชคดํารงสุข ปลัดกระทรวงให้สัมภาษณ์ว่าได้รับรายงานจากสํานักงานป้องกันควบคุมโรคที่ 2จังหวัดพิษณุโลกว่า พบผู้ป่วยชายเข้ามารักษาตัวที่โรงพยาบาลแม่สอด อ.แม่สอด จังหวัดตาก หลังจากรับประทานเนื้อแพะที่ตายแล้วจากประเทศเพื่อนบ้าน ทีมแพทย์ที่รักษาวินิจฉัยเบื้องต้นพบว่า อาจป่วยเป็นโรคแอนแทรซ์ ขณะนี้ได้ส่งตัวอย่างตรวจทางห้องปฎิบัติการของศูนย์วิทยาศาสตร์การแพทย์แล้วอยู่ระหว่างรอผลยืนยัน สําหรับในประเทศไทยไม่พบโรคนี้มากว่าสิบปี และได้กําชับนายแพทย์สาธารณสุขจังหวัดทุกจังหวัดเข้มมาตรการเฝ้าระวังโรคติดต่อจากสัตว์สู่คน โดยบูรณาการทํางานร่วมกับกรมปศุสัตว์เน้นหนักพื้นที่ที่เคยพบโรค อย่างเข้มข้น เตือนประชาชนไม่นําสัตว์ที่ป่วยหรือตายโดยไม่ทราบสาเหตุการตาย มาปรุงอาหาร อาจเสี่ยงติดเชื้อโรคแอนแทรกซ์ได้
นายแพทย์เจษฎา กล่าวต่อว่า ขอประชาชน ไม่นําสัตว์ที่ป่วยหรือตายแล้ว มาชําแหละจําหน่ายหรือรับประทาน หรือนําไปให้สัตว์อื่นกิน รีบแจ้งเจ้าหน้าที่ปศุสัตว์หรือเจ้าหน้าที่สาธารณสุข หากจําเป็นต้องสัมผัสสัตว์ขอให้สวมถุงมือหรือถุงพลาสติก และล้างมือฟอกสบู่ทุกครั้งหลังจากสัมผัสซากสัตว์ หากมีอาการเป็นไข้ ไอ ปวดเมื่อยตามร่างกายหรือหากป่วยโดยมีประวัติสัมผัสสัตว์ตายหรืออยู่ในพื้นที่สัตว์ป่วยตาย หรือหลังเดินทางกลับจากพื้นที่มีผู้ป่วยให้รีบไปพบแพทย์ภายใน 48 ชั่วโมง พร้อมแจงประวัติการสัมผัสโรค ประวัติการเดินทาง โรคนี้มียารักษาหากเจ็บป่วยหลังสัมผัสสัตว์ให้รีบพบแพทย์ทันที หรือโทรปรึกษาสายด่วนกรมควบคุมโรค หมายเลข 1422 ตลอด 24 ชั่วโมง
อาการของโรคแอนแทรกซ์ เป็นโรคติดต่ออันตรายร้ายแรงที่เกิดขึ้นได้ในสัตว์กินหญ้าแทบทุกชนิด เช่น โค กระบือ แพะ แกะ แล้วติดต่อไปยังคนและสัตว์อื่น เช่น สุนัข แมว สุกร เชื้อโรคนี้สามารถเข้าร่างกายได้สามทางคือ การสัมผัสทางผิวหนัง การสูดดมหรือการหายใจ และการกิน โดยพบการติดเชื้อได้ทางผิวหนังได้บ่อยที่สุด สําหรับอาการของโรคที่พบบ่อยๆคือ จะเกิดเป็นตุ่มแดงๆตรงที่รับเชื้อเช่น มือ แขน ขา ตุ่มที่พบตอนแรกนี้จะเปลี่ยนเป็นตุ่มน้ําใส แล้วเข้มขึ้นเรื่อยๆ จนเป็นตุ่มหนองแล้วแตกออกเป็นแผลยกขอบตรงกลางบุ๋มมีสีดํา จะรู้สึกมีไข้ ไม่สบายท้อง คลื่นไส้ อาเจียน คล้ายกับอาการของอาหารเป็นพิษ อาการอุจจาระร่วงมักจะพบว่ามีเลือดปนออกมาด้วย มีไข้ ปวดเมื่อยตามตัว จากนั้นจะหายใจขัด หายใจลําบาก หน้าเขียวคล้ําและเสียชีวิต
นอกจากนี้ให้ประชาชนหมั่นสังเกตอาการของสัตว์ที่เลี้ยงไว้ว่ามีอาการผิดปกติหรือไม่ เช่นไม่กินหญ้า มีเลือดปนน้ําลายไหลออกมา ยืนโซเซ หายใจลําบาก กล้ามเนื้อกระตุก ชัก หรือมีอาการบวมน้ํา ถ่ายอุจจาระเป็นเลือดมีเลือดออกทางปาก จมูก อวัยวะเพศ เป็นเลือดสีดําๆ ไม่แข็งตัวอาจพบอาการดังกล่าวให้รีบแจ้งปศุสัตว์ในพื้นที่ หรือ เจ้าหน้าที่สาธารณสุขที่ใกล้บ้านท่านทันที
********************************** 26 พฤศจิกายน 2560
รัฐบาลไทย-ข่าวทำเนียบรัฐบาล-กรมศุลกากรชี้แจง ข้อกล่าวหาการเอื้อประโยชน์ให้แก่ บริษัท เชฟรอน
วันศุกร์ที่ 17 พฤศจิกายน 2560
กรมศุลกากรชี้แจง ข้อกล่าวหาการเอื้อประโยชน์ให้แก่ บริษัท เชฟรอน
อธิบดีกรมศุลกากรชี้แจงข้อกล่าวหาการเอื้อประโยชน์ให้แก่ บริษัท เชฟรอน
เมื่อวันที่ 16 พฤศจิกายน 2560 นายกุลิศ สมบัติศิริ อธิบดีกรมศุลกากร กรมศุลกากร กระทรวงการคลัง ชี้แจงข้อกล่าวหาการเอื้อประโยชน์ให้แก่ บริษัท เชฟรอน ดังนี้
1. ปี พ.ศ. 2558 บริษัท เชฟรอน (ไทย) ได้หารือกรมศุลกากรว่า การนําน้ํามันไปใช้ที่แท่นขุดเจาะ เป็นการส่งออกหรือการค้าชายฝั่ง โดยกรมศุลกากรได้ตอบข้อหารือของบริษัทว่า บริษัทฯ ต้องปฏิบัติพิธีการว่าด้วยพิธีการส่งออก โดยเนื่องจากเป็นประเด็นทางกฎหมาย ผู้อํานวยการสํานักกฎหมายจึงได้มีหนังสือตอบข้อหารือบริษัทฯ ไป หลังจากนั้น ในปี 2559 สํานักงานคณะกรรมการกฤษฎีกาได้ตอบข้อหารือในการกําหนดพิธีการศุลกากรสําหรับการขนส่งของระหว่างชายฝั่งในราชอาณาจักรและพื้นที่สัมปทานปิโตรเลียมนอกบริเวณทะเลอาณาเขต ว่าเป็นการขนของไปใช้ในการประกอบกิจการปิโตรเลียมในราชอาณาจักร ดังนั้น กรมศุลกากรจึงต้องปฏิบัติตามคําวินิจฉัยของสํานักงานคณะกรรมการกฤษฎีกา โดยแจ้งให้บริษัทฯ ปฏิบัติพิธีการศุลกากรค้าชายฝั่ง
2. กรณีการเพิกถอนใบขนของบริษัทฯ เนื่องจาก เป็นการปฏิบัติให้เป็นไปตามพระราชบัญญัติ วิธีปฏิบัติราชการทางปกครองภายใต้มาตรา 49 วรรค 2 ที่บัญญัติว่าการเพิกถอนคําสั่งทางปกครอง ที่มีลักษณะเป็นการให้ประโยชน์ต้องกระทําภายใน 90 วัน นับแต่ได้รู้ถึงเหตุที่จะเพิกถอน คําสั่งทางปกครองนั้น.... (เนื่องจากยังมีความเห็นไม่ตรงกันว่าใบขนขาออกเป็นคําสั่งทางปกครองหรือไม่และเป็นกรณีที่บริษัทเชฟรอนได้รับประโยชน์ไปแล้ว) ดังนั้น กรมศุลการโดยด่านมาบตาพุดจึงจําเป็นที่จะต้องเพิกถอนใบขนขาออกทั้งหมดเพื่อมิให้บริษัทฯ ใช้เป็นข้ออ้างว่าตนได้ปฏิบัติตามแนวทาง การตอบข้อหารือของกรมโดยสุจริต ประกอบกับสํานักงานตรวจเงินแผ่นดิน ได้มีหนังสือถึงนายกรัฐมนตรี ,รัฐมนตรีว่าการกระทรวงการคลัง และกรมศุลกากร ให้ยกเลิกใบขนขาออกภายในกําหนด 90วัน เนื่องจากเห็นว่าเป็นคําสั่งทางปกครอง อย่างไรก็ตาม การดําเนินการเพิกถอนใบขนขาออก ทั้งหมดไปแล้ว หากปรากฏข้อเท็จจริงว่า บริษัทมีเจตนาทุจริตจริงและเห็นว่าเป็นความผิดฐานลักลอบ กรมก็ยังสามารถดําเนินคดีได้ เนื่องจากได้เกิดความผิดไปแล้วแม้จะมีการแก้ไขให้ถูกต้องในภายหลัง (สําหรับกรณีส่งออกกรมศุลกากร ไม่ได้รับมอบหมายให้จัดเก็บภาษีสรรพสามิตแทน กรมสรรพสามิตแต่อย่างใด)
3. กรณีที่กล่าวว่าการยกเลิกใบขนสินค้า เป็นการช่วยให้เอกชนหลบเลี่ยงการเสียภาษี นั้น ขอชี้แจงว่า การยกเลิกใบขนสินค้าในกรณีนี้ เป็นการดําเนินการตามดําริของสํานักงานตรวจเงินแผ่นดิน ซึ่งระบุว่าให้กรมศุลกากรยกเลิกใบขนสินค้า โดยด่วน เนื่องจากอาจก่อให้เกิดความเสียหายแก่รัฐ เนื่องจากไม่สามารถจัดเก็บอากรได้ จึงไม่ใช่เป็นเพราะเหตุผลที่กล่าวไว้แต่อย่างใด
------------------------------
รัฐบาลไทย-ข่าวทำเนียบรัฐบาล-4 ธ.ค. ของทุกปี "วันรู้รักสามัคคี"
วันอาทิตย์ที่ 17 พฤษภาคม 2563
4 ธ.ค. ของทุกปี "วันรู้รักสามัคคี"
วันอาทิตย์ที่ 17 พฤษภาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบกําหนดให้วันที่ 4 ธันวาคม ของทุกปี เป็น “วันรู้รักสามัคคี” เป็นวันสําคัญของชาติ โดยไม่ถือเป็นวันหยุดราชการ เพื่อสนองพระมหากรุณาธิคุณและน้อมนํากระแสพระราชดํารัสของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เมื่อวันที่ 4 ธ.ค. 2534 ที่มีความตอนหนึ่งว่า “อีก 2 ปีข้างหน้าอาจจะมีวันของ “ความสามัคคี” หรือ “รู้รักสามัคคี” อีก 2 ปี ก็ไม่สายเกินไป ให้เป็น “วันรู้รักสามัคคี” แต่ระหว่างนี้ก็ต้องสามัคคีต่อไป เพื่อให้มีวันนั้นขึ้นได้ คือถ้าไม่ปฏิบัติตั้งแต่วันนี้ ก็ไม่มีวันข้างหน้า” จึงกําหนดให้มีวันรู้รักสามัคคีเพื่อสร้างแรงจูงใจให้ตระหนักถึงคุณค่า ความสําคัญ และนําไปสู่การปฏิบัติด้วยความสามัคคี รู้จักหน้าที่ และประสานส่งเสริมกันให้เกิดความเจริญแก่ประเทศชาติ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ม.ล.ปนัดดาฯ ตรวจเยี่ยมพร้อมให้กำลังใจแก่ข้าราชการ เด็กและเยาวชนในสถานพินิจฯ จ.ลำปาง
วันศุกร์ที่ 18 พฤษภาคม 2561
ม.ล.ปนัดดาฯ ตรวจเยี่ยมพร้อมให้กําลังใจแก่ข้าราชการ เด็กและเยาวชนในสถานพินิจฯ จ.ลําปาง
ม.ล.ปนัดดาฯ ตรวจเยี่ยมพร้อมให้กําลังใจแก่ข้าราชการ เด็กและเยาวชนในสถานพินิจฯ จ.ลําปาง
เมื่อวันพฤหัสบดีที่ ๑๗ พฤษภาคม ๒๕๖๑เวลา ๐๘.๓๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
ตรวจเยี่ยมและให้กําลังใจในการปฏิบัติหน้าที่ของคณะผู้บริหาร ข้าราชการ ครูอาจารย์ นักสังคมสงเคราะห์
และฝ่ายปกครอง พร้อมทั้งปฏิบัติหน้าที่เป็นครูพิเศษบรรยายในวิชา “กําเนิดไทยและสังคมคุณธรรม”
แก่เด็กและเยาวชน ของสถานพินิจและคุ้มครองเด็กและเยาวชนจังหวัดลําปาง
ณ สถานพินิจและคุ้มครองเด็กและเยาวชนจังหวัดลําปาง อําเภอเมือง จังหวัดลําปาง
ม.ล.ปนัดดาฯ กล่าวว่า สําหรับในเช้าวันนี้ ลูกหลานเยาวชนสถานพินิจและคุ้มครองเด็ก
และเยาวชนจังหวัดลําปาง มีความสนใจในการตั้งคําถามและตอบคําถามในวิชาที่ได้มีการถกแถลง
ซึ่ง ม.ล.ปนัดดาฯ ในฐานะครูพิเศษประจําวัน ได้กล่าวชื่นชมกระบวนการมีส่วนร่วม
ของลูกหลานสถานพินิจฯ ทุกคน โดยกล่าวว่า ความกล้าในการแสดงออกของลูกหลานที่ได้แลเห็นวันนี้
แสดงถึงความมุ่งมั่นตั้งใจที่แต่ละคนมีความเพียรพยายามที่จะขวนขวายหาวิชาความรู้
ความมุ่งมั่นที่จะเป็นคนดีของสังคมและชาติบ้านเมือง เป็นความภูมิใจของครอบครัวและประชาชนคนไทย
ความกล้ามีไว้เพื่อให้กระทําในสิ่งที่ถูกต้องตามครรลองคลองธรรม หาใช่เพื่อกระทําความไม่ดี
ขัดต่อกฎระเบียบของแผ่นดิน ผมมีความยินดีที่ได้มาพบปะและพูดคุยกับลูกหลานทุกคน
อยากบอกว่า ทุกๆ คน คือ ความหวังของครอบครัวและของชาติ ต้องไม่ทําให้บุพการี
และประชาชนคนไทยผิดหวัง การกระทําที่ผ่านไปถือเป็นอุทาหรณ์สอนใจ แต่ต้องไม่กระทําผิดซ้ํา
ความผิดกับความชั่วนั้นไม่เหมือนกัน ความดีความถูกต้องเกิดขึ้นโดยตัวเราเองทั้งสิ้น เช่นเดียวกับความผิด
และความบกพร่อง อย่าให้ใครผู้ใดมาครอบงําหรือพาเราเดินไปในทางที่ผิดอีก
ทั้งนี้ ม.ล. ม.ล.ปนัดดาฯ ได้กล่าวทิ้งท้ายว่า คุณค่าของคนอยู่ที่การกระทําและผลของการประพฤติตน
ไม่ใช่เรื่องคุยโวโอ้อวด อยากให้เด็กๆ ซึมซับในคําสอนเหล่านี้ และเป็นทรัพยากรบุคคล
ที่ทรงคุณค่าของประเทศชาติในภายภาคหน้า
รัฐบาลไทย-ข่าวทำเนียบรัฐบาล-หนี้ครัวเรือนของประเทศไทย ณ สิ้นไตรมาสที่ 1 ปี 2562
วันพุธที่ 4 กันยายน 2562
หนี้ครัวเรือนของประเทศไทย ณ สิ้นไตรมาสที่ 1 ปี 2562
“หนี้ครัวเรือนยังไม่น่ากังวลพร้อมให้ความสําคัญในการให้ความรู้ทางการเงินแก่ประชาชน และใช้จ่ายให้เหมาะสมกับตนเอง โดยใช้กลไกผ่านสถาบันการเงินเฉพาะกิจ”
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง ชี้แจงประเด็นหนี้ครัวเรือนของประเทศไทย ณ สิ้นไตรมาสที่ 1 ปี 2562 ว่า “ระดับหนี้ครัวเรือน ณ สิ้นไตรมาส 1 ปี 2562 อยู่ที่ 12.97 ล้านล้านบาท หรือคิดเป็นร้อยละ 78.7 ต่อ GDP โดยหนี้ครัวเรือนส่วนใหญ่เป็นสินเชื่อจากธนาคารพาณิชย์ (ร้อยละ 42.8) และสถาบันการเงินเฉพาะกิจ (ร้อยละ 28.4) และหนี้ครัวเรือนส่วนใหญ่มีหลักทรัพย์ค้ําประกันและมีวัตถุประสงค์เพื่อการซื้อสินทรัพย์ เช่น อสังหาริมทรัพย์ (ร้อยละ 29.2) รถยนต์และรถจักรยานยนต์ (ร้อยละ 15.4) นอกจากนี้ ยังมีสินเชื่อเพื่อการดําเนินธุรกิจ (ร้อยละ 16.4) สหกรณ์ (ร้อยละ 15.6) และสินเชื่ออื่นๆ (ร้อยละ 17.1) ทั้งนี้ หากไม่รวมหนี้ที่ครัวเรือนกู้ยืมไปเพื่อทําธุรกิจ หนี้ครัวเรือน ณ ไตรมาส 1 ปี 2562 จะอยู่ที่ 10.84 ล้านล้านบาท หรือคิดเป็นร้อยละ 65.8 ต่อ GDP”
แม้ว่าระดับหนี้ครัวเรือน ณ สิ้นไตรมาส 1 ปี 2562 ของไทยจะอยู่ในระดับสูง แต่ถือได้ว่าลดลงเมื่อเทียบกับระดับหนี้ครัวเรือนที่เคยสูงสุดที่ร้อยละ 81.2 ต่อ GDP เมื่อปี 2558 กระทรวงการคลังประเมินว่า สถานการณ์หนี้ครัวเรือนยังไม่เป็นประเด็นที่น่ากังวล เนื่องจาก (1) หนี้ส่วนใหญ่เป็นหนี้ที่มีสินทรัพย์เป็นหลักประกัน เช่น ที่พักอาศัย รถยนต์ ซึ่งหากมองว่าหนี้เหล่านี้เป็นไปเพื่อการสะสมความมั่งคั่งในรูปสินทรัพย์และเพื่อการลงทุนทําธุรกิจหารายได้แล้ว ก็จะส่งผลดีต่อความมั่นคงทางทรัพย์สินและรายได้ของครัวเรือนด้วย (2) หนี้ครัวเรือนบางส่วนใช้เพื่อประกอบธุรกิจของครัวเรือน ซึ่งถือเป็นสินเชื่อที่สร้างรายได้ให้ครัวเรือน โดยเมื่อหักสินเชื่อธุรกิจนี้ออก ระดับหนี้ครัวเรือนของไทยจะลดลงอยู่ที่ 65.8 ของ GDP (3) สัดส่วนหนี้ครัวเรือนเพื่อการบริโภค เช่น สินเชื่อบุคคล และบัตรเครดิต อยู่ในระดับต่ําเพียงร้อยละ 6.3 ของหนี้ครัวเรือนทั้งหมด (4) สินเชื่อที่ไม่ก่อให้เกิดรายได้ (NPLs) ของหนี้ครัวเรือนยังอยู่ในระดับที่ต่ําที่ร้อยละ 3.3 ณ สิ้นไตรมาสที่ 1 ปี 2562
อย่างไรก็ตาม สํานักงานเศรษฐกิจการคลังได้มีการติดตามและประเมินสถานการณ์หนี้ครัวเรือนของไทยอย่างใกล้ชิด เพราะหากหนี้ครัวเรือนเพิ่มขึ้นสูงมากเกินไปอาจจะส่งผลกระทบต่อฐานะการเงินของระดับครัวเรือน และเสถียรภาพของเศรษฐกิจได้ นอกจากนี้ กระทรวงการคลังจะให้ความสําคัญในการให้ความรู้ทางการเงินแก่ประชาชน และใช้จ่ายให้เหมาะสมกับตนเองอย่างจริงจังและทั่วถึง ปัจจุบัน ธนาคารออมสินได้ดําเนินโครงการเพื่อสร้างความรู้ความเข้าใจด้านการบริหารการเงิน การออม และบัญชีพอเพียง ผ่านโครงการการออมและการบริหารหนี้ที่สมดุลเพื่อคุณภาพชีวิตที่ดีมีสุข และโครงการสําหรับเด็กและเยาวชนในโรงเรียนและสถาบันการศึกษา ผ่านโครงการธนาคารโรงเรียน และ ธนาคารเพื่อการเกษตรและสหกรณ์การเกษตร (ธ.ก.ส.) มีโครงการให้ความรู้ทางการเงินแก่เกษตรกร และกลุ่มวิสาหกิจชุมชนทั่วประเทศผ่านโครงการสร้างสังคมแห่งปัญญาผ่านศูนย์เรียนรู้เพื่อการพัฒนาเศรษฐกิจพอเพียงต้นแบบ ธ.ก.ส. ซึ่งมีหลักสูตรการทําบัญชีครัวเรือน การสร้างรายได้ให้เพียงพอต่อการดํารงชีพ การออม การชําระหนี้ ความรู้ในการประกอบอาชีพที่เหมาะสม การดําเนินโครงการธนาคารโรงเรียน นอกจากนี้ จะให้สถาบันการเงินเฉพาะกิจของรัฐเข้ามามีบทบาทในการดูแลการปรับโครงสร้างหนี้มากขึ้น
สํานักนโยบายเศรษฐกิจมหภาค สํานักงานเศรษฐกิจการคลัง
โทร. 0-2273-9020 ต่อ 3274
รัฐบาลไทย-ข่าวทำเนียบรัฐบาล-ก.ค.ศ.ออกหลักเกณฑ์ฯ คัดเลือก ผอ.สถานศึกษา สพฐ.-ชายแดนใต้-สอศ.
วันพุธที่ 21 พฤศจิกายน 2561
ก.ค.ศ.ออกหลักเกณฑ์ฯ คัดเลือก ผอ.สถานศึกษา สพฐ.-ชายแดนใต้-สอศ.
เมื่อวันที่ 20 พฤศจิกายน 2561 นางสาวอุษณีย์ ธโนศวรรย์ เลขาธิการคณะกรรมการข้าราชการครูและบุคลากรทางการศึกษา (ก.ค.ศ.) เผย ก.ค.ศ. ได้ออกหลักเกณฑ์และวิธีการคัดเลือกบุคคลเพื่อบรรจุและแต่งตั้งให้ดํารงตําแหน่งผู้อํานวยการสถานศึกษา 3 ฉบับ
เมื่อวันที่20พฤศจิกายน2561นางสาวอุษณีย์ ธโนศวรรย์ เลขาธิการคณะกรรมการข้าราชการครูและบุคลากรทางการศึกษา (ก.ค.ศ.)เผย ก.ค.ศ. ได้ออกหลักเกณฑ์และวิธีการคัดเลือกบุคคลเพื่อบรรจุและแต่งตั้งให้ดํารงตําแหน่งผู้อํานวยการสถานศึกษา3ฉบับ คือ ตําแหน่งผู้อํานวยการสถานศึกษา สังกัดสํานักงานคณะกรรมการการศึกษาขั้นพื้นฐาน (สพฐ.) ตามหลักเกณฑ์ ว21/2561, ตําแหน่งผู้อํานวยการสถานศึกษา ในเขตพัฒนาพิเศษเฉพาะกิจจังหวัดชายแดนภาคใต้ ตามหลักเกณฑ์ ว22/2561และผู้อํานวยการสถานศึกษา สังกัดสํานักงานคณะกรรมการการอาชีวศึกษา (สอศ.) ตามหลักเกณฑ์ ว23/2561โดยมีผลใช้บังคับตั้งแต่วันที่20พฤศจิกายน2561เป็นต้นไป
อ่านเพิ่มเติม:
1.หลักเกณฑ์ฯ คัดเลือก ผอ.สถานศึกษา สพฐ. (ว21/2561)
2.หลักเกณฑ์ฯ คัดเลือก ผอ.สถานศึกษาในเขตพัฒนาพิเศษเฉพาะกิจจังหวัดชายแดนภาคใต้(ว22/2561)
3.หลักเกณฑ์ฯ คัดเลือก ผอ.สถานศึกษาสอศ.(ว23/2561)
Writtenbyบัลลังก์ โรหิตเสถียร
Photo Credit
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิ ร่วมกับ กรมอนามัย จัดกิจกรรม “ล้างส้วมพร้อมกัน รับวันสงกรานต์” ประจำปี 2560
วันพุธที่ 12 เมษายน 2560
ท่าอากาศยานสุวรรณภูมิ ร่วมกับ กรมอนามัย จัดกิจกรรม “ล้างส้วมพร้อมกัน รับวันสงกรานต์” ประจําปี 2560
ท่าอากาศยานสุวรรณภูมิ บริษัท ท่าอากาศยานไทย จํากัด (มหาชน) (ทอท.) กระทรวงคมนาคม จัดกิจกรรมเตรียมความพร้อมทําความสะอาดห้องน้ําภายในอาคารผู้โดยสารให้สะอาด ได้มาตรฐาน และป้องกันการแพร่กระจายโรคติดต่อ เพื่อรองรับการเดินทางของผู้โดยสารในช่วงเทศกาลสงกรานต์
นายศิโรตม์ ดวงรัตน์ ผู้อํานวยการท่าอากาศยานสุวรรณภูมิ (ทสภ.) กล่าวว่า ทสภ. ร่วมกับ กรมอนามัย กระทรวงสาธารณสุข จัดกิจกรรมรณรงค์ทําความสะอาดส้วมก่อนวันสงกรานต์ ภายใต้ชื่อกิจกรรม “ล้างส้วมพร้อมกัน รับวันสงกรานต์” เมื่อวันที่ 7 เมษายน 2560 ณ บริเวณห้องโถงผู้โดยสารขาเข้าระหว่างประเทศ (Gate D6) ชั้น 2 อาคารผู้โดยสาร เพื่อให้ผู้ปฏิบัติงานด้านการทําความสะอาดห้องสุขาตระหนักถึงความสําคัญในการดูแลรักษาความสะอาดห้องน้ําให้ถูกหลักอนามัย ปลอดภัย ได้มาตรฐาน และพร้อมให้บริการ
ปัจจุบัน ทสภ. มีห้องสุขาที่เปิดให้บริการภายในอาคารผู้โดยสารและอาคารเทียบเครื่องบินจํานวน 404 จุด รวมทั้งสิ้น 1,498 ห้อง โดยจัดพนักงานทําความสะอาดดูแลความเรียบร้อยของห้องสุขาตลอด 24 ชั่วโมง และเพิ่มความถี่การทําความสะอาดห้องน้ํา เช่น ห้องน้ําบริเวณห้องโถงเช็คอิน ห้องน้ําบริเวณสายพานรอรับกระเป๋า เป็นต้น รวมถึงจัดเตรียมอุปกรณ์และเครื่องมือในการทําความสะอาดให้เพียงพอต่อการรองรับการใช้บริการของผู้โดยสาร และมีสภาพพร้อมใช้งานตลอดเวลา นอกจากนี้ ทสภ. ได้ติดตั้งเครื่องสุขอนามัย จํานวน 1,780 เครื่อง เพื่อกําจัดกลิ่นและป้องกันการแพร่กระจายเชื้อโรคภายในห้องสุขา
ทั้งนี้ ทสภ. อยู่ระหว่างการปรับปรุงห้องสุขาภายในห้องพักรอผู้โดยสารขึ้นเครื่อง จํานวน 63 จุด ซึ่งได้ทยอยเปิดให้บริการแล้ว และปรับปรุงห้องสุขาภายในอาคารเทียบเครื่องบินตลอดแนวทางเดิน ทั้งขาเข้าและขาออก จํานวน 37 จุด รวมทั้งปรับปรุงห้องสุขาภายในอาคารผู้โดยสาร จํานวน 17 จุด และดําเนินการปรับปรุงขยายขนาดห้องสุขา ภายในอาคารผู้โดยสารขาออก ชั้น 4 จํานวน 2 จุด ทําให้ ทสภ. มีจํานวนห้องสุขาให้บริการเพิ่มขึ้นจํานวน 46 ห้อง คาดว่าจะแล้วเสร็จในเดือนตุลาคม 2560 นอกจากนี้ ทสภ. ได้รับคัดเลือกสถานที่ดีเด่นที่เอื้อต่อคนพิการระดับชมเชย ประจําปี 2559 จากกรมส่งเสริมและพัฒนาคุณภาพชีวิตคนพิการ โดย ทสภ. ได้ตระหนักและเห็นถึงความสําคัญในการส่งเสริมการจัดสิ่งอํานวยความสะดวกให้คนพิการได้เข้าถึงและสามารถใช้ประโยชน์ได้ 3 องค์ประกอบ คือ ที่จอดรถคนพิการ ป้ายสัญลักษณ์คนพิการ และห้องน้ําคนพิการ
รัฐบาลไทย-ข่าวทำเนียบรัฐบาล-นรม. เป็นประธานในพิธีมอบรางวัล องค์กรที่มีความเป็นเลิศในการบริหารจัดการด้านการเงินการคลัง ครั้งที่ 4 ประจำปีงบประมาณ พ.ศ. 2560
วันพฤหัสบดีที่ 8 กุมภาพันธ์ 2561
นรม. เป็นประธานในพิธีมอบรางวัล องค์กรที่มีความเป็นเลิศในการบริหารจัดการด้านการเงินการคลัง ครั้งที่ 4 ประจําปีงบประมาณ พ.ศ. 2560
นายกรัฐมนตรี เป็นประธานในพิธีมอบรางวัลองค์กรที่มีความเป็นเลิศในการบริหารจัดการด้านการเงินการคลัง ครั้งที่ 4 ประจําปีงบประมาณ พ.ศ. 2560 เพื่อส่งเสริมให้การปฏิบัติงานราชการมีประสิทธิภาพและประสิทธิผล
วันนี้ (8 กุมภาพันธ์ 2561) เวลา 09.30 น. ณ ตึกสันติไมตรี (หลังนอก) ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานในพิธีมอบรางวัลองค์กรที่มีความเป็นเลิศในการบริหารจัดการด้านการเงินการคลัง ครั้งที่ 4 ประจําปีงบประมาณ พ.ศ. 2560 จัดโดยกรมบัญชีกลาง กระทรวงการคลัง โดยมีนายอภิศักดิ์ ตันติวรวงศ์ รัฐมนตรีว่าการกระทรวงการคลัง รัฐมนตรีช่วยว่าการกระทรวงการคลัง ปลัดกระทรวงการคลัง อธิบดีกรมบัญชีกลาง ผู้บริหาร และเจ้าหน้าที่ส่วนราชการและมหาวิทยาลัยที่เกี่ยวข้อง ตลอดจนสื่อมวลชนร่วมงานเป็นสักขีพยาน
รัฐมนตรีว่าการกระทรวงการคลัง ได้กล่าวรายงานว่า กรมบัญชีกลาง กระทรวงการคลัง ได้จัดงานมอบรางวัลองค์กรที่มีความเป็นเลิศของส่วนราชการ จํานวน 22 หน่วยงาน 24 รางวัล จากส่วนราชการระดับกรมและมหาวิทยาลัย ทั้งหมดจากทั่วประเทศ จํานวน 225 หน่วยงาน โดยการประเมินผลการปฏิบัติงานของส่วนราชการตามขั้นตอนการบริหารด้านการเงินการคลัง 5 มิติ คือ มิติด้านการจัดซื้อจัดจ้าง มิติด้านการเบิกจ่าย มิติด้านการบัญชี มิติด้านการตรวจสอบภายใน และมิติด้านความรับผิดทางละเมิด ตามลําดับ
โอกาสนี้ นายกรัฐมนตรีได้มอบโล่รางวัลแก่องค์กรที่มีความเป็นเลิศฯ พร้อมกล่าวแสดงความยินดีกับผู้ที่ได้รับรางวัลองค์กรที่มีความเป็นเลิศด้านการบริหารจัดการทางด้านการเงินการคลัง ได้อย่างมีประสิทธิภาพและประสิทธิผล เพื่อส่งผลให้ประชาชนเกิดความเชื่อมั่นและมั่นใจในการใช้จ่ายเงินงบประมาณภาครัฐ และขอให้หน่วยงานต่าง ๆ ตั้งใจปฏิบัติงานด้านการบริหารงบประมาณอย่างมีธรรมาภิบาลและมีคุณภาพ มาตรฐาน เพื่อรักษาผลประโยชน์ของชาติ โดยมีการบูรณาการ มีความรอบคอบ ไม่มีการละเมิด อีกทั้งเป็นแบบอย่างที่ดี โดยยึดมั่นตามกติกา การจัดทํางบประมาณโครางการให้คํานึงถึงความโปร่งใส และมีประสิทธิภาพ มีการกระจายงบประมาณเชื่อมโยงตามจริง ครอบคลุมทุกพื้นที่ทั่วประเทศ ซึ่งนายกรัฐมนตรีขอให้เน้นการยึดหลักการของกฎหมายในการบริหารจัดการการเงิน การคลัง ให้ถูกต้อง
พร้อมกันนี้ นายกรัฐมนตรีได้กล่าวให้กําลังใจทุกหน่วยงานที่ปฏิบัติหน้าที่เพื่อประโยชน์ของส่วนรวมอย่างต็มที่ ซึ่งผลประโยชน์ทั้งหมดจะส่งผลดีต่อประชาชนและประเทศชาติให้มีความเจริญก้าวหน้า ต่อไป
อนึ่ง การจัดพิธีมอบรางวัลฯ ดังกล่าว เพื่อส่งเสริมให้การปฏิบัติงานด้านการเงินการคลังในภาพรวมของส่วนราชการมีประสิทธิภาพและประสิทธิผล รวมทั้งเป็นขวัญและกําลังใจให้กับส่วนราชการที่มีการบริหารจัดการด้านการเงินการคลังให้ที่ดีมากได้รับการเชิดชูและเป็นที่ยอมรับ สามารถสอบถามข้อมูลเพิ่มเติมได้ที่ กรมบัญชีกลาง กระทรวงการคลัง 02-127-7000 www.cgd.go.th
...................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พาณิชย์มอบนโยบายและส่งมอบเครื่อง EDC แก่ร้านธงฟ้าประชารัฐ
วันอังคารที่ 15 พฤษภาคม 2561
พาณิชย์มอบนโยบายและส่งมอบเครื่อง EDC แก่ร้านธงฟ้าประชารัฐ
“สนธิรัตน์”ยกระดับร้านค้าธงฟ้าประชารัฐ 4 หมื่นแห่งเป็นโชห่วยมืออาชีพ เผยเร่งฝึกอบรมเข้ม สอนวิธีทําธุรกิจ การพัฒนาร้าน บัญชี ภาษี พร้อมเชื่อมโยงสินค้าเกษตร สินค้าชุมชนเข้าไปซื้อขาย เพื่อช่วยขับเคลื่อนฐานรากย้ําร้านใดทําผิดเงื่อนไข ปลดออกยึดเครื่องรูดบัตร
นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ เปิดเผยในการมอบนโยบายให้กับร้านค้าธงฟ้าประชารัฐในเขตกรุงเทพฯ และปริมณฑล จํานวน 586 ราย เมื่อวันที่ 11 พฤษภาคม 2561 ที่กระทรวงพาณิชย์ว่า กระทรวงพาณิชย์มีแผนที่จะพัฒนาร้านค้าธงฟ้าประชารัฐให้มีศักยภาพในการทําธุรกิจเพิ่มมากขึ้น ตั้งเป้าที่จะผลักดันให้พัฒนาร้านค้าที่มีอยู่ 4 หมื่นแห่งเป็นโชห่วยมืออาชีพ โดยเริ่มจากการยกระดับ การให้บริการในร้านค้าธงฟ้าให้ทันสมัย ด้วยการนําระบบอิเลคทรอนิคส์มาใช้ เพื่อสนองตอบความต้องการของลูกค้าได้อย่างทันท่วงที และทําให้ผู้ขายทราบว่ามีการซื้อขายสินค้าชนิดใด จํานวนเท่าใด เกิดประโยชน์ในการบริหารจัดการและกระจายสินค้าสู่ชุมชน
ทั้งนี้ ยังมีแผนที่จะฝึกอบรมเจ้าของร้านค้าธงฟ้าประชารัฐ โดยจะสอนวิธีการทําธุรกิจ การพัฒนาร้านค้า ความรู้ด้านภาษี การจดทะเบียนเป็นนิติบุคคล และการเพิ่มช่องทางการจําหน่ายผ่านทางออนไลน์ กําหนดระยะเวลาอบรม 5 วัน ซึ่งจะทําให้ร้านค้ามีความเข้มแข็งมากขึ้น สามารถทําธุรกิจได้อย่างต่อเนื่อง โดยเฉพาะการขยายโอกาสเข้าสู่ตลาดการค้าออนไลน์ เพราะปัจจุบันนอกจากจะมีลูกค้าที่เป็นผู้ถือบัตรสวัสดิการแห่งรัฐแล้ว ยังจะได้ลูกค้าทั่วไปที่ชื่นชอบการซื้อสินค้าผ่านทางออนไลน์ จะเป็นการเพิ่มยอดขายและเพิ่มขีดความสามารถในการแข่งขัน ซึ่งจะส่งผลให้ร้านโชห่วย ร้านค้าชุมชนเหล่านี้สามารถแข่งขัน และมีความเข้มแข็งเพิ่มมากขึ้น
ขณะเดียวกัน จะเข้าไปช่วยลดต้นทุนในการซื้อสินค้า โดยสํารวจกลุ่มสินค้าขายดี และผลักดันให้ร้านค้ารวมกลุ่มและสร้างเครือข่ายในการซื้อสินค้ากับผู้ผลิต ซึ่งจะทําให้สามารถเจรจาต่อรองกับผู้ผลิตสินค้าให้มาเข้าร่วมโครงการ และขอความร่วมมือลดราคาสินค้าให้เหมาะสมเพื่อลดต้นทุนในการสั่งซื้อสินค้า
นอกจากนี้ ยังจะเพิ่มจํานวนรายการสินค้าเข้าไปจําหน่ายในร้านค้าธงฟ้าประชารัฐ โดยจะทําการเชื่อมโยงสินค้าจากเกษตรกร ผู้ผลิตชุมชน ผู้ผลิตท้องถิ่น เช่น ผัก ผลไม้ สินค้า OTOP และสินค้า GI ของจังหวัด มาจําหน่ายในร้านค้าด้วย ซึ่งไม่เพียงแต่ช่วยเพิ่มจํานวนสินค้าภายในร้านค้า แต่ยังเป็นการช่วยขับเคลื่อนเศรษฐกิจฐานราก ทําให้เกษตรกรและผู้ผลิตในชุมชนมีรายได้เพิ่มขึ้นด้วย
นายสนธิรัตน์กล่าวว่า สําหรับการกํากับดูแลร้านค้าที่เข้าร่วมโครงการ จะมีการดําเนินการอย่างต่อเนื่อง เพื่อให้ปฏิบัติเป็นไปตามเงื่อนไขและหลักเกณฑ์ของการสมัครเข้าเป็นร้านค้าธงฟ้าประชารัฐ โดยกระทรวงฯ จะมีการตรวจสอบร้านค้า และจะดําเนินการขั้นเด็ดขาด หากพบว่ามีการกระทําผิดจริง จะทําการปลดออกจากโครงการ และยึดคืนเครื่องรูดบัตรทันที
นอกจากรับมอบนโยบายแล้ว ผู้ประกอบการร้านค้าธงฟ้าประชารัฐยังได้รับฟังการเสวนา เรื่อง การบริหารร้านค้าอย่างมืออาชีพ สวัสดิการของผู้ถือบัตรสวัสดิการแห่งรัฐ การใช้เครื่อง และวิธีการติดตั้งเครื่อง รูดบัตร EDC และร่วมกิจกรรมการเชื่อมโยงการซื้อขายระหว่างผู้ผลิต และเครือข่าย Biz club สินค้าชุมชน ด้วย ผู้ที่รับเครื่อง EDC วันนี้สามารถเปิดใช้ได้ในวันพรุ่งนี้ทันที
สําหรับยอดจําหน่ายสินค้าผ่านร้านค้าธงฟ้าประชารัฐ ตั้งแต่ 4 ตุลาคม 2560 – 8 พฤษภาคม 2561 มียอดใช้จ่ายไปแล้ว 25,986 ล้านบาท
รัฐบาลไทย-ข่าวทำเนียบรัฐบาล-‘บิ๊กบี้’ เผย คัดกรองความสัมพันธ์นายจ้าง - ลูกจ้าง ผ่านสัมภาษณ์แล้ว 2 หมื่นราย
วันพุธที่ 9 สิงหาคม 2560
‘บิ๊กบี้’ เผย คัดกรองความสัมพันธ์นายจ้าง - ลูกจ้าง ผ่านสัมภาษณ์แล้ว 2 หมื่นราย
รมว.แรงงาน ตรวจสอบขั้นตอนการคัดกรองความสัมพันธ์นายจ้าง - ลูกจ้าง เผยวันแรกลูกจ้างผ่านการสัมภาษณ์แล้ว 20,000 ราย ไม่ผ่านเกณฑ์ 1,000 ราย เนื่องจากต้องตรวจมวลกระดูกเพื่อระบุอายุตามที่กฎหมายกําหนด ป้องกันการใช้แรงงานเด็ก และการค้ามนุษย์ด้านแรงงาน
พล.อ.ศิริชัย ดิษฐกุล รัฐมนตรีว่าการกระทรวงแรงงาน กล่าวภายหลังจากตรวจเยี่ยมการตรวจสอบคัดกรองความสัมพันธ์ นายจ้าง - ลูกจ้าง ที่ศูนย์รับแจ้งการทํางานของคนต่างด้าว บริเวณชั้นล่างอาคารกระทรวงแรงงาน ว่า วันนี้ (9 ส.ค.60) เป็นวันที่ 2 ของขั้นตอนการคัดกรองความสัมพันธ์นายจ้าง - ลูกจ้างเพื่อออกเอกสารรับรองให้นายจ้างพาแรงงานต่างด้าวไปตรวจสัญชาติของแต่ละประเทศเพื่อออกใบอนุญาตทํางานตามสถานที่ที่กําหนด ซึ่งเมื่อวานนี้ (8 ส.ค.60) พบว่า ทั่วประเทศมีลูกจ้างเข้ารับการตรวจสอบคัดกรองความสัมพันธ์กับนายจ้าง ประมาณ 20,000 คน ไม่ผ่านเกณฑ์การคัดกรองประมาณ 1,000 คน สาเหตุส่วนใหญ่เนื่องจากคนต่างด้าวมีอายุต่ํากว่าเกณฑ์ที่กําหนด ซึ่งต้องผ่านการตรวจมวลกระดูกจากแพทย์ผู้เชี่ยวชาญและนําผลมายืนยันต่อเจ้าหน้าที่กรมการจัดหางาน เพื่อป้องกันการใช้แรงงานเด็ก และการค้ามนุษย์ด้านแรงงาน จากการประเมินสถานการณ์ช่วงเช้าเมื่อวานนี้พบว่า ระบบคัดกรองยังมีความขัดข้องทางเทคนิคเล็กน้อยเท่านั้น ส่วนช่วงบ่ายระบบสามารถใช้งานได้ตามปกติ ซึ่งต่างด้าวแต่ละคนจะใช้เวลาสัมภาษณ์ไม่เกิน 5 นาที ทั้งนี้ ขอชื่นชมว่าทุกคนมีความตั้งใจที่จะนําแรงงานต่างด้าวเข้ามาดําเนินการให้ถูกต้องตามกฎหมาย
พล.อ.ศิริชัย กล่าวต่อว่า จากการประชุมระดับรัฐมนตรีแรงงานกลุ่มอนุภูมิภาคลุ่มน้ําโขง (CLMTV)
เมื่อวันที่ 1-3 ส.ค. 60 ซึ่งทุกประเทศมีความยินดีและเห็นด้วยกับมาตรการในการบริหารจัดการแรงงานต่างด้าวของประเทศไทย เนื่องจากแรงงานแต่ละประเทศเมื่อเข้ามาทํางานในประเทศไทยอย่างถูกต้องตามกฎหมายแล้วจะได้รับการคุ้มครองเป็นอย่างดี และได้รับสิทธิเทียบเท่าแรงงานไทย ซึ่งเป็นไปตามมาตรฐานสากล นอกจากนี้ รัฐมนตรีแรงงานในกลุ่ม CLMTV ยังให้ความสนใจเกี่ยวกับระบบประกันสังคมของไทยในการคุ้มครองดูแลแรงงานต่างด้าวที่เข้าสู่ระบบการจ้างงานที่ถูกต้องตามกฎหมายแล้วก็จะได้รับสิทธิประโยชน์เท่าเทียมคนไทยด้วย
“ขอชื่นชมในความร่วมมือจากทุกฝ่ายทั้งนายจ้าง ลูกจ้าง และประเทศเพื่อนบ้านที่จัดส่งเจ้าหน้าที่มาดําเนินการตรวจสัญชาติภายหลังคนต่างด้าวผ่านการคัดกรอง ซึ่งได้แก่ ศูนย์ตรวจสัญชาติเมียนมาจํานวน 9 ศูนย์ 8 จังหวัด ได้แก่ เชียงราย ตาก สมุทรปราการ ระนอง เชียงใหม่ นครสวรรค์ สงขลา และสมุทรสาคร 2 แห่ง ศูนย์ตรวจสัญชาติกัมพูชาจํานวน 3 จังหวัด ได้แก่ กรุงเทพฯ ระยอง และสงขลา ส่วนแรงงานสัญชาติลาวจะไม่มีการตรวจสัญชาติในประเทศไทย ให้แรงงานต่างด้าวนําหนังสือรับรองไปขอรับหนังสือจากสถานทูต/กงสุลลาวประจําประเทศไทย และเดินทางกลับประเทศ และกลับเข้ามาตาม MOU” พล.อ.ศิริชัย กล่าว
------------------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
9 สิงหาคม 2560